ይህ ምን የፈጠረው ነው? ጠባብነት ይባል ይሆንን? አይመስለኝም! ብሔራዊ ድርጅቶች ጠባቦች ሊሆኑ ይችላሉ፤ ነገር ግን በብሔር መደራጀት ጠባብነት ብሎ ማጠቃለል አይቻልም። የብሔር ጥያቄ እንዲበዛ ያደረገው ነባራዊው ሁኔታ እንዲያ እንደሆን ስለሚያስገድደው ነው። ሰው በወል ከማሕበረሰቡ የሚጋራው ብሔራዊ መብቱ የግለ ሰብአዊ መብቱ ሲከበርለት ይቀዳጃዋል ማለት ዘበትና ቀልድ ነው። ተወደደም ተጠላ የሰው ጠቅላላ ሰብአዊ መብት ማለት የወልና የግል መብቶቹ መከበር ድምር ነው። እነዚህን ድምሮች የሚያሟላ ሕገ መንግሥት ማዘጋጀትና ይህንን እውነታ የሚያንጸባርቅ ባንዴራ መኖር ግድ የሚል ነው። ዴሞክራሲ ማለት እነዚህን በሙላት አጠቃልሎ የሚይዝ ነው።
